text: La UB se suma a la denúncia internacional contra la destrucció de patrimoni cultural a l'Iraq
  Institucions i organitzacions d'arreu del món fan una crida per denunciar els atacs recents contra el patrimoni cultural d'Iraq
  2 min. Barcelona 24/03/2015 13:51
  651x366 UNA PÈRDUA INCALCULABLE Imatge d'arxiu del 2001 del jaciment de Nimrud, a 35 quilòmetres de Mossul. / AFP UNA PÈRDUA INCALCULABLE Imatge d'arxiu del 2001 del jaciment de Nimrud, a 35 quilòmetres de Mossul. / AFP
  El Departament de Prehistòria, Història Antiga i Arqueologia de la Universitat de Barcelona s'ha sumat a la crida d'organitzacions mundials com la UNESCO i el Consell Internacional de Monuments i Llocs Històrics (ICOMOS), entre d'altres, per aturar la destrucció del patrimoni cultural de països com Iraq i Síria.
  La denúncia fa especial referència als atacs que l'Estat Islàmic ha perpetrat recentment, els més destacats són:
  - Les obres d'art conservades al Museu de Mossul, com ara diverses estàtues de grans dimensions procedents del jaciment de Hatra o diversos objectes d'altres jaciments de la província de Nínive.
  - La destrucció amb excavadores de l' antiga ciutat assíria de Nimrud
  - La destrucció de la ciutat fortificada de Hatra (segle I aC – II dC), declarada patrimoni mundial per la UNESCO des de 1985
  - La destrucció, també amb excavadores, de la ciutat de Dur Sharrukin, capital des assiris durant el regnat de Sargon II (722-705 aC)
  El comunicat també recorda que molts altres jaciments arqueològics importants no registrats per la UNESCO, com ara Sippar, Larsa, o Uruk, també es troben en perill de patir atacs similars. De la mateixa manera cal protegir el patrimoni sirià, que també està registrant danys importants com a conseqüència de la guerra civil.
  A més, les institucions també es sumen a la crida de la comunitat arqueològica internacional per impedir el tràfic il·legal de les restes arqueològiques robades del Mudeu de Mossul.